
PRAVNA BILJEŠKA
o obvezi provedbe savjetovanja sa zainteresiranom javnošću za Pravilnika o jednostavnoj nabavi
Predmet
Procjena obveze provedbe savjetovanja sa zainteresiranom javnošću u postupku donošenja Pravilnika o jednostavnoj nabavi Osnovne škole Kneževi Vinogradi, Kn. Vinogradi.

Pravna osnova
Člankom 11. stavkom 1. Zakona o pravu na pristup informacijama propisano je da su tijela javne vlasti obvezna provoditi savjetovanje sa zainteresiranom javnošću pri donošenju zakona i drugih propisa te općih akata kada se njima utječe na interese građana i pravnih osoba.
Osnovna škola Kneževi Vinogradi, Kn. Vinogradi predstavlja tijelo javne vlasti u smislu odredbi Zakona o pravu na pristup informacijama.

Pravna procjena
Pravilnik o jednostavnoj nabavi predstavlja opći akt Osnovne škole Kneževi Vinogradi kojeg donosi Školski odbor Osnovne škole Kneževi Vinogradi  sukladno članku 51. Statuta Osnovne škole Kneževi Vinogradi, Kn. Vinogradi.
Odredbe navedenog Pravilnika mogu utjecati na prava i interese gospodarskih subjekata koji sudjeluju u postupcima jednostavne nabave, kao i na načela transparentnosti i jednakog postupanja u postupcima nabave.
Prema stajalištu Povjerenika za informiranje objavljenom na mrežnim stranicama Povjerenika za informiranje, tijela javne vlasti trebaju provoditi savjetovanje sa zainteresiranom javnošću prilikom donošenja pravilnika o jednostavnoj nabavi.
Slijedom navedenoga, ocjenjuje se da je prije donošenja Pravilnika o jednostavnoj nabavi potrebno provesti savjetovanje sa zainteresiranom javnošću sukladno članku 11. stavku 1. Zakona o pravu na pristup informacijama.

Zaključak
Predlaže se objava nacrta Pravilnika o jednostavnoj nabavi na mrežnoj stranici Osnovne škole Kneževi Vinogradi, provođenje savjetovanja sa zainteresiranom javnošću u zakonskom roku i izrada izvješća o provedenom savjetovanju prije upućivanja Pravilnika o jednostavnoj nabavi Školskom odboru na razmatranje i usvajanje.
 



Pravnu procjenu izradila:				
Vesna Samardžić, tajnica Osnovne škole Kneževi Vinogradi, Kn. Vinogradi

